

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2021.gada 18.martā |

**28.**

# Par Ogres novada bāriņtiesas priekšsēdētāja vietnieka ievēlēšanu

2021.gada 29.janvārī Ogres novada bāriņtiesas priekšsēdētāja vietnieks atbrīvots no amata saskaņā ar Ogres novada pašvaldības domes 2021.gada 21.janvāra lēmumu “Par izmaiņām Ogres novada bāriņtiesas sastāvā” un pamatojoties uz Bāriņtiesu likuma 12.panta pirmās daļas 1.punktu.

2021.gada 21.janvārī Ogres novada pašvaldība izsludināja konkursu uz vakanto Ogres novada bāriņtiesas priekšsēdētāja vietnieka amatu.

Ogres novada pašvaldības Ogres novada bāriņtiesas priekšsēdētāja vietnieka amata kandidātu vērtēšanas komisija 2021.gada 25.februārī nolēma vakantajam Ogres novada pašvaldības Ogres novada bāriņtiesas priekšsēdētāja vietnieka amatam virzīt Natāliju Aprāni.

Likuma “Par pašvaldībām” 21.panta pirmās daļas 26.punkts nosaka, ka tikai dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var ievēlēt un atbrīvot (atcelt) bāriņtiesu priekšsēdētājus un locekļus.

Bāriņtiesu likuma 9.panta pirmā daļa nosaka, ka bāriņtiesas priekšsēdētāju, bāriņtiesas priekšsēdētāja vietnieku un ne mazāk kā trīs bāriņtiesas locekļus ievēlē attiecīgā pašvaldības dome uz pieciem gadiem. Ministru kabineta 2006.gada 19.decembra noteikumu Nr.1037 “Bāriņtiesas darbības noteikumi” 4.punkts noteic, ka bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu pilnvaru termiņš sākas pēc viņu ievēlēšanas, ja attiecīgās pašvaldības dome nav noteikusi citu termiņu.

Bāriņtiesu likuma 3.panta otrā daļa cita starpā nosaka, ka bāriņtiesas priekšsēdētājam, bāriņtiesas priekšsēdētāja vietniekam un bāriņtiesas loceklim atlīdzību nosaka atbilstoši Valsts un pašvaldību institūciju amatpersonu un darbinieku likumam.

Ņemot vērā Ogres novada pašvaldības Ogres novada bāriņtiesas priekšsēdētāja vietnieka amata kandidātu vērtēšanas komisijas 2021.gada 25.februāra protokolu Nr.3, Natālijas Aprānes 2021.gada 11.marta iesniegumu (reģistrēts Ogres novada pašvaldībā 2021.gada 11.martā ar Nr.2-4.2/368) un pamatojoties uz likuma „Par pašvaldībām” 21.panta pirmās daļas 26.punktu, Bāriņtiesu likuma 9.panta pirmo, otro, trešo un piekto daļu, Ministru kabineta 2006.gada 19.decembra noteikumu Nr.1037 “Bāriņtiesas darbības noteikumi” 4.punktu,

**balsojot: ar 16 balsīm "Par" (Artūrs Mangulis, Dainis Širovs, Dzintra Mozule, Dzirkstīte Žindiga, Edīte Strazdiņa, Edvīns Bartkevičs, Egils Helmanis, Gints Sīviņš, Ilga Vecziediņa, Jānis Iklāvs, Jānis Latišs, Jegors Laptevs, Juris Laizāns, Māris Siliņš, Mārtiņš Leja, Sarmīte Kirhnere), "Pret" – nav, "Atturas" – nav**,

Ogres novada pašvaldības dome **NOLEMJ:**

1. Ievēlēt **Natāliju Aprāni,** personas kods [personas kods], par Ogres novada bāriņtiesas priekšsēdētāja vietnieci ar 2021.gada 1.aprīli uz pieciem gadiem.
2. Uzdod Ogres novada pašvaldības izpilddirektoram ar rīkojumu noteikt Ogres novada bāriņtiesas priekšsēdētāja vietniecei Natālijai Aprānei mēnešalgu atbilstoši Ogres novada bāriņtiesas personāla amatu un amatalgu likmju sarakstam, kas apstiprināts ar Ogres novada pašvaldības domes 2018.gada 19.aprīļa lēmumu “Par Ogres novada pašvaldības iestādes “Ogres novada bāriņtiesa” izveidošanu”.
3. Kontroli par lēmuma izpildi uzdot pašvaldības domes priekšsēdētāja vietniekam.

(Sēdes vadītāja,

domes priekšsēdētājs E.Helmanis paraksts)